Diari Oficial de la Generalitat Valenciana


Sumari del DOGV 8874, del 05-08-2020 (2020/6479)

RESOLUCIÓ de 27 de juliol de 2020, del conseller d'Economia Sostenible, Sectors Productius, Comerç i Treball, per la qual s'autoritza una transferència de crèdit entre línies de subvenció genèriques del capítol IV, «Transferències corrents», de distints subprogrames, per import de quatre-cents huitanta mil euros (480.000,00).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8874

Data del DOGV
:   05-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6479


Data del document
:   27-07-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 27 de juliol de 2020, del conseller d'Economia Sostenible, Sectors Productius, Comerç i Treball, per la qual s'autoritza una transferència de crèdit entre línies de subvenció genèriques del capítol IV, «Transferències corrents», de distints subprogrames, per import de quatre-cents huitanta mil euros (480.000,00). [2020/6479]  
  
El pressupost de LABORA aprovat per la Llei 10/2019, de 27 de desembre, de pressupostos de la Generalitat per a l'exercici 2020, recull en el capítol IV, «Transferències corrents», les línies de subvenció S7731, «Ajudes especials a treballadors de Sintel afectats per expedients de regulació d'ocupació», i la línia S2941, «Ocupació pública i desenvolupament local», dels subprogrames 322.53, Plans especials de suport a l'ocupació en sectors productius, i 322.51, Foment d'ocupació, respectivament.  
Com a conseqüència dels danys causats per la depressió aïllada de nivells alts (DANA) que va afectar la Comunitat, es pretén mitjançant l'actuació Pla Vega Renhace impulsar un entorn resilient que afavorisca la regeneració econòmica i social del Baix Segura, alhora que promoure un desenvolupament territorial respectuós amb el medi ambient per a fer front a futurs episodis de temporals. Per a això, el director general de LABORA proposa incrementar per import de 480.000,00 el crèdit de la línia S2941, «Ocupació pública i desenvolupament local», minorant pel dit import el de la línia S7731, «Ajudes especials a treballadors de Sintel afectats per expedients de regulació d'ocupació», a fi de subvencionar entitats locals municipals de la comarca per a l'elaboració o actualització i implementació dels seus plans territorials municipals davant d'emergències (PTM) i plans d'actuació municipals davant d'inundacions (PAM INUNDA) mitjançant la contractació de persones desocupades.  
Vist l'informe favorable de la Intervenció Delegada en LABORA de data 23 de juliol 2020 i en aplicació del que disposen els articles 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i els articles 8.3, 21, 24 i 26 de la Llei 10/2019, de 27 de desembre, de pressupostos de la Generalitat per a l'exercici 2020, i el Decret 77/2019, de 7 de juny, del Consell, de regulació de procediment de gestió del pressupost de la Generalitat, resolc  
Transferir crèdit, per import de 480.000,00, finançat amb fons no condicionats de la Generalitat, entre les dotacions de les línies de subvenció, del capítol IV, «Transferències corrents», del subprograma 322.53, Plans especials de suport a l'ocupació en sectors productius, i del 322.51, Foment d'ocupació, que a continuació s'indica:  
  
Aplicacions pressupostàries   
de despesa que disminueixen Import  
09.88.01.4358.92184.8 Línia S7731 € 480.000,00  
  
Aplicacions pressupostàries   
de despesa que augmenten Import  
69.87.86.6205.63133.6 Línia S2941 480.000,00  
  
València, 27 de juliol de 2020.- El conseller d'Economia Sostenible, Sectors Productius, Comerç i Treball: Rafael Climent González.